पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना संक्रमण काल में कई ऐसे लोग हैं, जो संकट के साथी बने हुए हैं। लखनऊ में डॉक्टर अखिलेश दास फाउंडेशन ने उन लोगों को फ्री में खाना उपलब्ध कराने का फैसला लिया है। जो कोरोना संक्रमित होने के बाद होम आइसोलेशन में हैं और उनके पास खाना बनाने वाला कोई नहीं है। दो मोबाइल नंबर (7392975957 और 7392975958) के साथ फाउंडेशन की ओर से यह शुरुआत की गई है। दो वक्त का भोजन एक कॉल पर पहुंचाया जा रहा है।
कोरोना पॉजिटिव रिपोर्ट करना होगा साझा
फाउंडेशन के चेयरमैन विराज सागर दास ने बताया कि उन्होंने 21 अप्रैल से कोविड-19 की गाइडलाइन के अनुरूप पुराना किला स्थित अपने आवास से शुरू की है। जहां खाना तैयार होने के साथ ही उसे सुरक्षित तरीके से पैक करके घर पहुंचाया जा रहा है। सुबह 10 से शाम 4 बजे तक ऑर्डर लिया जाता है। दिन में 40 से 50 लोगों की कॉल आ रही है। विराज सागर को उम्मीद है कि संपर्क करने पर ज्यादा से ज्यादा मरीजों की उनकी टीम मदद कर सकेगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn